CELEX: 62016TA0348
Language: hr
Date: 2017-04-06 00:00:00
Title: Predmet T-348/16: Presuda Općeg suda od 6. travnja 2017. – Aristoteleio Panepistimio Thessalonikis protiv ERCEA-e („Arbitražna klauzula — Sedmi okvirni program za istraživanja, tehnološki razvoj i demonstracijske aktivnosti — Ugovor Minatran — Prihvatljivi troškovi — Postupak zbog ogluhe”)

22.5.2017   
            
            
               HR
            
            
               Službeni list Europske unije
            
            
               C 161/29
            
         Presuda Općeg suda od 6. travnja 2017. – Aristoteleio Panepistimio Thessalonikis protiv ERCEA-e
   (Predmet T-348/16) (1)
   
   ((„Arbitražna klauzula - Sedmi okvirni program za istraživanja, tehnološki razvoj i demonstracijske aktivnosti - Ugovor Minatran - Prihvatljivi troškovi - Postupak zbog ogluhe”))
   (2017/C 161/41)
   Jezik postupka: grčki
   
      Stranke
   
   
      Tužitelj: Aristoteleio Panepistimio Thessalonikis (Thessaloniki, Grčka) (zastupnik: V. Christianos, odvjetnik)
   
      Tuženik: Izvršna agencija Europskog istraživačkog vijeća (ERCEA) (zastupnici: M. Pesquera Alonso i F. Sgritta, agenti)
   
      Predmet
   
   Zahtjev na temelju članka 272. UFEU-a kojim se traži utvrđenje da je tražbina iz ERCEA-ine obavijesti o zaduženju br. 3241606289 od 26. svibnja 2016., kojom se od tužitelja zahtijeva povrat dijela subvencije u iznosu od 245 525,43 eura koji je primio za projekt Minatran, neosnovana te da taj iznos odgovara prihvatljivim troškovima.
   
      Izreka
   
   
               1.
            
            
               Tražbina Izvršne agencije Europskog istraživačkog vijeća (ERCEA) iz obavijesti o zaduženju br. 3241606289 od 26. svibnja 2016., kojom se od Aristoteleio Panepistimio Thessalonikis zahtijeva povrat dijela subvencije u iznosu od 245 525,43 eura koji je primio za projekt Minatran jest neosnovana, a taj iznos odgovara prihvatljivim troškovima.
            
         
               2.
            
            
               Djelomična naplata u iznosu od 132 192,12 eura prijebojem potraživane tražbine protivna je Sporazumu o subvenciji br. 211166, sklopljenom 18. kolovoza 2008. radi izvršenja projekta Minatran, i Uredbi Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica.
            
         
               3.
            
            
               ERCEA-i se nalaže snošenje troškova.
            
         
      (1)  SL C 296, 16. 8. 2016.